CELEX: 62009TN0304
Language: mt
Date: 2009-07-31 00:00:00
Title: Kawża T-304/09: Rikors ippreżentat fil- 31 ta’ Lulju 2009 — Tilda Riceland vs UASI — Siam Grains (BASMALI LONG GRAIN RICE RIZ LONG DE LUXE)

10.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/11
            
         Rikors ippreżentat fil-31 ta’ Lulju 2009 — Tilda Riceland vs UASI — Siam Grains (BASMALI LONG GRAIN RICE RIZ LONG DE LUXE)
   (Kawża T-304/09)
   2009/C 244/18
   Lingwa tar-rikors: L-Ingliż
   
      Partijiet
   
   
      Rikorrenti: Tilda Riceland Ltd (Gurgaon, l-Indja) (rappreżentanti: S. Malynicz, Barrister, S. Sills u N. Urwin, Solicitors)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet l-oħra quddiem il-Bord tal-Appell: Siam Grains Company Limited (Bangkok, it-Tajlandja)
   
      Talbiet tar-rikorrenti
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tad-19 ta’ Marzu, fil-Każ R 513/2008-1, u
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Il-parti l-oħra quddiem il-Bord tal-Appell
   
      Trade mark Komunitarja kkonċernata: It-trade mark Komunitarja figurattiva “BASMALI LONG GRAIN RICE RIZ LONG DE LUXE” għal prodotti fil-klassi 30
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti
   
      Trade mark jew sinjal invokat insostenn tal-oppożizzjoni: Trade mark verbali mhux irreġistrata “BASMATI” użata għar-ross u sinjal li jikkostitwixxi l-kelma “BASMATI” użata fil-kummerċ sabiex tiddeskrivi klassi ta’ prodott, jiġifieri r-ross.
   
      Deċiżjoni tad-Diviżjoni tal-Oppożizzjoni: Oppożizzjoni miċħuda
   
      Deċiżjoni tal-Bord tal-Appell: Appell micħud
   
      Motivi invokati: ksur tal-Artikou 8(4) tar-Regolament tal-Kunsill (KE) Nru 207/2009 sa fejn il-Bord tal-Appell ibbaża d-deċiżjoni tiegħu, b’mod żbaljat, fuq interpretazzjoni ta’ din id-dispożizzjoni li ma tiħux inkunsiderazzjoni regoli nazzjonali u deċiżjonijiet ġudizzjarji mogħtija fl-Istat Membru kkonċernat; it-tieni nett, il-Bord tal-Appell ma applikax id-dritt ta’ Stat Membru, jiġifieri r-Renju Unit, dwar il-forma ta’ rikors magħrufa bl-isem ta’ “forma estiża ta’ falsifikazzjoni”; it-tielet nett, il-Bord tal-Appell wettaq żball meta eżiġa li r-rikorrenti tkun proprjetarja ta’ drittijiet ta’ proprjetà fuq is-sinjal “BASMATI”; u fl-aħħar nett, il-Bord tal-Appell wettaq żball meta qies li l-kelma “BASMATI” kienet kelma ġenerika.